open-index/open-wikipedia-markdown huggingface dataset:
Apomorfia

Una **apomorfia** (d'o griego "forma deseparata") ye un caracter biolochico evolutivament novedoso, derivato evolutivament d'un atro caracter que se troba present en un taxón ancestral filocheneticament prosimo. L'apomorfia ye lo caracter contraposato a la plesiomorfia, que fa referencia a lo caracter mas antigo, de lo cual dimana l'apomorfia.

A diferenciación entre apomorfia y plesiomorfia no puede estar absoluta, y pende en gran mesura d'es livels hierarquicos entre os que se faiga la comparanza. Por eixemplo:

*Si se contimpara lo taxón d'es mamiferos contraposando-lo con o conchunto d'os tetrapodos, o ueso d'o martiello de l'oído diferenciato d'estes ye una apomorfia. Por contra, si se mira lo cartilago articular d'es anfibios, ye la plesiomorfia que corresponde a ixa apomorfia, porque o martiello ye una evolución d'ixe cartilago.
*Si consideramos os animals como cochunto, a columna vertebral ye una apomorfia que caracteriza concretament a os vertebratos. Manimenos, si lo que queremos fer ye caracterizar a posesión de columna vertebral en un paixaro en comparanza con tot lo taxón d'es vertebratos, alavez a columna ye un caracter plesiomorfico porque ya se troba en os antipasatos vertebratos d'ixe paixaro y tamién en toz os descendients no-paixaros d'ixes antipasatos.

## Sinapomorfias y autapomorfias

As apomorfias, como caracters comparativos que son, se pueden clasificar en sinapomorfias y autapomorfias en función de la suya presencia u no en dieferents grupos d'organismos emparentatos. Asinas, as apomorfias son:

***Sinapomorfias**, cuan se troban en dos u mas clados d'organismos emparentatos (y no pas en os suyos antipasatos comuns -plesiomorfia-).
***Autapomorfias**, cuan no i son si que en un clado, y por tanto pueden prener-se como caracters diferencials d'ixe clado.

## Se veiga tamién

*Cladistica.
*Homolochía (biolochía).
*Diverchencia evolutiva.
Plesiomorfia

Una **plesiomorfia** (d'o griego "forma antiga") ye, dende a envista d'a biolochía sistematica y muit especialment d'a Cladistica, o estau ancestral u primitivo d'un caracter biolochico. O concepto de plesiomorfia ye l'oposau a o concepto d'apomorfia. Un eixemplo de plesiomorfia ye o quiridio, o esquema basico d'a on son evolucionadas todas as extremidaz d'os animals tetrapodos modernos.

As plesiomorfias cal que no s'utilicen pa definir grupos monofileticos (clados). O feito de compartir uno u mas d'un caracter plesiomorfico no chustifica que se creye taxons especificos a partir d'éls. Por aplicación d'un caracter plesiomorfico, se definiba historicament o grupo d'os animals Celenteréus (por meter un eixemplo d'error clasificativo que dimana d'una plesiomorfia mal entendida), que aglutinaba entre buena cosa d'anyos a os animals diblasticos (cnidarios y ctenoforos) porque no teneban si que dos napas (fuellas) de teixiu embrionario; actualment se sabe que ixa ye una condición ancestral de toz os eumetazous y, como no i ha garra caracter apomorfico que reúna a os cnidarios y a os ctenoforos, ye de tot inchustificau formar un taxón compartiu por es dos grupos.

## Simplesiomorfia

A **simplesiomorfia** ye a forma mas concreta y tanchible d'una plesiomorfia. A simplesiomorfia ye un caracter compartiu por dos taxons d'organismos emparentaus vivos cuan, además, se troba present en l'antipasau común de toz dos.

Isto quiere dicir que pa que una plesiomorfia pueda considerar-se simplesiomorfia cal que no haiga cambiau guaire con a evolución que ha produciu os organismos descendients que se compara, ixo ye, que conserve intactas as caracteristicas esencials que la definen tamién en os organismos descendients. Por contra, una plesiomorfia que no pueda definir-se como simplesiomorfia ha d'haber-se bien perdiu u bien modificau evolutivament dica constituir o primordio d'una apomorfia present en os organismos descendients, y no puede conoixer-se si que por l'anatomía de fósils de l'organismo antipasau u bien conoixer-se solo que en tioría.

Un eixemplo notorio de simplesiomorfia ye o quiridio, una estructura osia concreta d'as extremidaz que rematan en radios u didos, propias d'os tetrapodos, que se considera que amaneixió por primer vegada en os peixes sarcopterichios.

## Se veiga tamién

*Apomorfia.
*Cladistica.
*Diverchencia evolutiva.
*Homolochía (biolochía).
Simplesiomorfia

Una **simplesiomorfia** ye un caracter compartiu por dos taxons d'organismos emparentaus (plesiomorfia) cuan coincide con o caracter present en l'antipasau común de toz dos. Ixo ye, cuan o caracter representa l'estau ancestral.

Un eixemplo de simplesiomorfia ye a presentación de cinco didos en muitos vertebraus actuals, a cual cosa representa l'estau ancestral. En muitos grupos de vertebraus, as succesivas adaptacions evolutivas han reduciu o numero de didos, pero por eixemplo en i ha cinco en a mano humana y en a zarpa d'un fardacho.

En a disciplina Cladistica, no s'admite que por una simplesiomorfia se pueda describir un taxón de sers vivos, sino que s'ha de fer, obligatoriament, prendendo como base caracters que sían sinapomorfias. Por contra, belatras disciplinas como a taxonomía cheneral sí que admiten caracters simplesomorficos en a descripción d'os taxons, lo cual puede fer que i haiga taxons parafileticos.

## Se veiga tamién

*Apomorfia.
**Sinapomorfia.
*Diverchencia evolutiva.
*Homolochía (biolochía).
Sinapomorfia

Una **sinapomorfia** ye un caracter evolutivo novedoso (apomorfia) que tiene un grupo d'organismos por contraposición a la resta de grupos, que ye exclusivo y definitorio d'ixe grupo, y que en a suya evolución s'ha manteniu (anque i pueda haber habiu modificacions menors) a partir d'un antipasau común que ya lo teneba.

Seguntes os criterios que sigue a disciplina cladistica, nomás as sinapomorfias se pueden considerar como caracters validos pa elaborar a definición d'un taxón d'organismos monofiletico (un clado). Pa os cladistas, o concepto de sinapomorfia se contraposa a lo de simplesiomorfia, y ye a sola expresión valida d'una verdadera homolochía evolutiva. A converchencia evolutiva, por contra, puede producir homoplasias aparents que serán solament superficials (analochías) y que s'ha de refusar como criterio en a clasificación d'os sers vivos.

## Se veiga tamién

*Paralelismo evolutivo.
*Cladistica.
*Plesiomorfia.
**Simplesiomorfia.
*Diverchencia evolutiva.
Monofilia (filochenetica)

En Filochenia, a **monofilia** (d'o griego "un solo linache") ye la qualidat principal d'un grupo d'organismos que dimanan y son evolucionaus a partir d'una mesma población ancestral común y toz os descendients d'ixe antipasau común se troban incluitos en o grupo. L'adchectivo que fa referencia a un grupo con monofilia ye **monofiletico**.

Por contraposición a un grupo que sía monofiletico, un grupo parafiletico ye ixe a on que s'incluye os descendients d'un mesmo organismo pero no i son toz. Un grupo polifiletico ye un grupo d'organismos que no tienen antipasaus comuns.

## Se veiga tamién

*Cladistica.
*Filochenia.
*Plesiomorfia.
**Simplesiomorfia.
*Apomorfia.
**Sinapomorfia.
Parafilia (filochenetica)

En Filochenia, a **parafilia** (d'o griego "difuera d'o linache") ye la cualidat principal d'un grupo d'organismos que descienden d'un antipasau común, que tamién fa parte d'o grupo pero no toz os suyos descendients i son. A parafilia d'un taxón pasa cuan a un clado verdadero u grupo monofiletico se le'n saca bels miembros, por conveniencia d'a clasificación cientifica u por tradición taxonomica. L'adchectivo con que se nombra un grupo con parafilia ye **parafiletico**.

## Contexto

A clasificación tradicional d'os organismos ye plena de taxons parafileticos, como por eixemplo as plantas pteridofitas, os invertebraus u os ponchidos. A mayoría d'istes taxons se formón en o suyo inte por simple exclusión: as pteridofitas son as plantas vasculars que no son fanerogamas, os invertebraus son toz os animals que no son vertebraus, y os ponchidos son toz os primates antropoides no hominins.

A conveniencia d'emplegar taxons parafileticos u no encara se discute. Os cientificos que son favorables gosan considerar que son grupos con una mesma orichen evolutiva y unas caracteristicas ancestrals (plesiomorfias) bien definidas. Os suyos detractors dicen, por contra, que no tienen sentiu en sacar-se-ne miembros con criterios alto u baixo arbitrarios.

En as clasificacions en as que encara se'n emplega, o que se sole fer ye marcar a naturaleza parafiletica d'o taxón escribindo lo suyo nombre entre cometas u con una (P) dezaga, por eixemplo, "Radiolaria" u Protalveolata (P). En cualques publicacions, se marcan con un asterisco dezaga d'o taxón: Reptilia*.

## Se veiga tamién
* Monofilia (filochenetica).
* Cladistica.
* Filochenia.
* Plesiomorfia.
** Simplesiomorfia.
* Apomorfia.
** Sinapomorfia.

## Referencias
Polifilia (filochenetica)

En Filochenia, a **polifilia** (d'o griego "muitos linaches") ye a cualidat d'un grupo d'organismos u taxón que no incluye a l'antipasau común mas recient d'os suyos miembros. Ixo ye, que se tracta d'una unión artificial de ramas dispersas de l'árbol evolutivo. L'adchectivo que describe un grupo con polifilia ye **polifiletico**.

Cualques eixemplos de grupos polifileticos son as algas, os esporozous y os ungulaus. Os grupos polifileticos son refusaus universalment en as clasificacions modernas, anque por inercia se'n sigue emplegando eixemplos en as obras divulgativas y mesmo en libros de texto.

A descripción de grupos polifileticos en o pasau se debió a errors d'interpretación en o parentesco. S'explican, que no se chuistifican pas, por a presencia de caracters comuns adquiestos de manera independient, como consecuencia de fenomenos como a converchencia evolutiva u o paralelismo.

## Referencias

## Se veiga tamién

*Monofilia (filochenetica).
*Parafilia (filochenetica).
*Cladistica.
*Filochenia.
*Homoplasia.
Gara d'Edizions

**Gara d'Edizions** ye una empresa editorial aragonesa con seu en a ciudat de Zaragoza, establita en l'anyo 1993 y especializata en publicacions y traduccions enta l'aragonés.

## Vinclos externos
* Pachina web de Gara d'Edizions.
Chariots of Fire

:*Iste articlo ye sobre una cinta britanica de cine historico de drama esportivo de l'anyo 1981; ta atros usos, se veiga *'Chariots of Fire (desambigación)***.



***Chariots of Fire*** (títol orichinal en [[Idioma anglés|anglés]], en [[Idioma aragonés|aragonés]] ***Carros de fuego***, estrenada en [[Aragón]] con o títol en [[Idioma castellano|castellano]] de ***Carros de fuego**') ye una cinta de cine britanica de l'anyo 1981 de cine historico, cine de drama y cine esportivo ambientada en os anyos 1920 basada en a historia real d'a preparación d'atletas britanicos ta competir en os Chuegos Olimpicos de París 1924 y o suyo desarrollo mientres a competición. Ye a 19ena millor cinta en un listau de cintas britanicas d'o sieglo XX seguntes o *[[British Film Institute]]*.

Fue dirichida por Hugh Hudson seguntes un guión de Colin Welland, con una banda sonora orichinal de *[[Vangelis]]* y una dirección de fotografía de David Watkin.

Estió nominada en siet categorias d'os Premios Oscar y en ganó cuatre; a la Millor Cinta, a lo Millor Guión, a lo Millor Disenyo de Vestuario y a la a Millor Banda Sonora Orichinal que ye replegada en o disco *[[Chariots of Fire (álbum)|Chariots of Fire]]* d'o grupo *[[Vangelis]]*.

## Se veiga tamién
* Cine en 1981.
* Cintas de 1981.

## Referencias

## Vinclos externos
*  ''Chariots of Fire'' en Internet Movie Database.
Luengas ibero-occidentals

As **luengas ibero-occidentals** u **iberorromanicas occidentals** son una branca d'as luengas romances que incluyen o castellano (espanyol y chudeocastellano), astur-leyonés (asturiano, extremenyo, leyonés, mirandés y cantabro), y os descendients modernos d'o galaicoportugués (galllego, portugués y a fala de Xalima). D'alcuerdo con l'analís lingüistico historico, istas luengas son significativament mas amanadas entre ellas en termins historicos que cualsiquier atra luenga viva d'a peninsula, incluyindo o catalán, l'atra prencipal luenga romance d'a peninsula Iberica.

Dica fa bels sieglos formaban un contino dialectal que cubriba as zonas occidental, central y meridional d'a peninsula iberica, fueras d'os territorios de parla basca y catalana. Ista ye encara a situación en bellas rechions, mas que mas en o norte d'a peninsula, encara que debiu a las diferents historias sociopoliticas d'istas luengas (independencia de Portugal dende o sieglo XII y unificación d'Espanya en zaguerías d'o sieglo XV baixo os Reis Catolicos, que dió privilechio a o castellano sobre as atras luengas ibericas), o espanyol y o portugués s'han imposau y han iu absorbiendo a las suyas luengas chirmanas a la vegada que se diferenciaban cada vegada mas entre ellas.

Bi ha una controversia sobre si os miembros d'os grupos de luengas modernas galaicoportugués y astur-lyeonés son luengas u dialectos. Una clasificación común, encara que disputada, diz que o portugués y o gallego son luengas deseparadas, igual que l'asturiano, o leyonés y o mirandés. O cantabro y o extremenyo gosan considerar-se codialectos d'o leyonés seguntes a UNESCO, encara que o zaguero ye o un dialecto d'o castellano seguntes o suyo codigo ISO.

Bellas clasificacions incluyen en iste grupo a l'aragonés u o conchunto d'as luengas pirenenco-mozarabes.

## Classificación
A cruz (†) indica que ye una luenga extinta

*Ibero-occidental
**Astur-leyonés
***Asturiano
***Leyonés
***Mirandés
***Extremenyo
***Cantabro
**Castellano
***Espanyol
***Chudeocastellano
**Galaicoportugués
***Portugués
***Gallego
***Fala
***Chudeoportugués†

## Referencias
Luengas galoitalicas

As **luengas galoitalicas** son a mayoría de luengas d'o norte d'Italia. Fan parti d'iste grupo o piemontés, o lombardo, o emiliano-romanyol y o ligur, encara que bi ha dudas sobre a clasificación d'ista zaguera debiu a las suyas caracteristicas especials. O veneciano se considera a sobén como una luenga italo-dalmatas; encara, que bellas publicacions la definen como galoitaliana.

As luengas galoitalianas comparten caracteristicas tanto con as luengas galorromanicas, con as que mugan a o nord-ueste (incluyindo o francés y occitán) y as luengas italo-dalmatas a o sud (incluyindo l'italiano). Eixemplos de caracteristicas comuns con as primeras son a perdua de todas as vocals finals fueras d'a *-a*; a ocurrencia d'a lenición; o desenvolique d'o grupo /kt/ orichinal a /jt/  (y a sobén dimpués a ) y o desenvolique d'a vocal frontal redondiada (por eixemplo o cambio de /u/ a /y/). D'atra man son eixemplos de caracteristicas comuns a o segundo grupo de luengas a indicación d'os plurals con cambios vocalicos en cuentas de con una /s/; se troba prou estendillada a metafonía d'a vocals tonicas, cuan van seguidas d'una /i/; asinas como o desenvolique en bellas arias d'o fonema  en cuentas de  como resultau d'a palatalización d'a /k/ orichinal antis de *e* y *i*.

Debiu a tot isto, bi ha discusions sobre a corrección d'o propio grupo de luengas galoitalicas. Asinas istas son a vegadas clasificadas aintro d'as luengas galorromanicas, encara que atros lingüistas gosan agrupar-las con as italo-dalmatas.

## Distribución cheografica
Tradicionalment s'han charrau en o Norte d'Italia, sud de Suiza, San Marino y Mónegue. A mayoría d'as luengas galoitalicas han deixau paso a l'italiano estándard como luenga d'uso cutiano. A gran mayoría de parlants d'istas luengas son bilingües con l'italiano. Istas luengas encara son parladas por a diaspora italiana en países con importants comunidaz d'immigrants d'orichen italiano. O ligur ye standardizau en Mónegue como idioma monegasco (*Munegascu*).

## Clasificación
* ***Luengas galoitalicas***
** Piemontés
** Ligur
** Lombardo
*** Lombardo occidental
*** Lombardo oriental
** Emilián-romanyol
*** Emilián
*** Romanyol
** Galoitalico de Sicilia
** Galoitalico de Basilicata

## Referencias

## Se veiga tamién
* Galoitalico de Sicilia
* Luengas d'Italia
* Romance plurals
Observatoř Ondřejov

L**'observatorio de Ondřejov** (en idioma checo; *Observatoř Ondřejov*) ye un observatorio astronomico d'a Republica Checa, situato a 500 metros d'altaria en Ondřejov un lugar amán d'a ciudat de Říčany. Ye l'observatorio mas important de l*'Astronomický ústav* d'a Academia de Sciencies d'a Republica Checa.

Fue establito en l'anyo 1898 por Josef Jan Frič aficinau a l'astronomia qui lo donó ta l'estato en l'anyo de 1928 con motivo d'o aniversario d'a independencia d'o país. Dende iste orbservatorio se han feito descubrimentos y entre os astronomos que treballaron en iste lugar puet destacar-se a Lenka Šarounová y Petr Pravec que facioron descubrimientos d'asteroides.

## Vinclos externos
Tipo nomenclatural

:*Iste articlo tracta sobre os tipos nomenclaturals en Biolochía. Pa atros significaus d'a parola tipo, se veiga [[Tipo (desambigación)]].*

Un **tipo nomenclatural**, **tipo porta-nombre** u, las mas vegadas, simplament **tipo** u **especimen tipo** ye un *eixemplar* u conchunto d'eixemplars d'un organismo, de a suya actividat u as suyas restas fósils, con o cual s'ha feito una descripción cientifica formal de l'organismo y que chustifica o nombre cientifico d'a especie.

O tipo nomenclatural d'una especie ye, de regular, o especimen a partir d'o cual s'ha feito la descripción que chustifica o nombre cientifico, y se conserva de perén en una institución (museu, herbario, centro d'investigación, etc.) perfectament siglau y localizable.

Os taxons por alto d'o ran d'especie no tienen *eixemplars* u especimens como tipo, sino nombres de a categoría taxonomica inmediatament por debaixo. Asinas, o tipo nomenclatural d'un chenero será a especie sobre a cual se fizo a descripción que validaba orichinalment o nombre, y se conoix como **especie tipo**. O tipo d'una familia ye o chenero (**chenero tipo**) sobre o cual se basaba a descripción orichinal de a familia, etc. En os livels taxonomicos por alto de a familia, o principio de tipificación nomenclatural no s'aplica necesariament.

## Clases de tipos

***Holotipo**: ye o especimen u bel atro elemento emplegau por l'autor d'a descripción ("autoridat") u designau por él como tipo.
***Isotipo**: ye un duplicau de l'holotipo que se conserva en a colección orichinal.
***Sintipo**: ye un d'os especimens nombraus por l'autoridat cuan no esleyó un holotipo concreto, u cuan enumeró diferents especimens como tipos sin especificar-ne uno como principal.
***Lectotipo**:  especimen u elemento seleccionau, a partir de o material orichinal, pa servir como tipo nomenclatural cuan no se'n asignó un holotipo en a primer publicación u l'holotipo asignau orichinalment se perdió dimpuesas. O lectotipo s'ha d'esleir entre os isotipos u, si no n'i ha, s'ha d'esleir entre os sintipos. Solament en caso de que no i haiga tampoco sintipos s'esleirá un neotipo.
****Paralectotipo**: especimen que s'adhibe a una colla de sintipos dimpués que d'ella se'n haiga sacau un lectotipo.
***Neotipo**: Ye un eixemplar u especimen que se selecciona pa servir de tipo nomenclatural cuan manca u no se tiene tot lo material que sirvió orichinalment pa fer a descripción d'o taxón.
***Icnotipo**: ye o tipo nomenclatural d'os icnotaxons, taxons descritos a partir de trazas fósils indirectas de l'actividat de l'organismo, como niedos, pisadas, matriqueras, coprolitos, bayos deixaus por a coda u excavacions diversas en o sustrato.

## Se veiga tamién

*Nombre cientifico.
*Nomenclatura binominal.
*Taxonomía.

## Vinclos externos
Castiello de Viderup

O **castiello de Viderup**  (en sueco: *Viderups slott*) ye un castiello situato en o municipio d'Eslöv, en o sud de Suecia. A suya construcción data de primerias d'o sieglo XVII por iniciativa de Anna Brahe.

Ye un edificio Renaixentista en forma de U ubierto en a suyo lado norte, o suyo cuerpo prencipal tien dos plantas y falsa y ye rodeato por un foso alimentato por as aguas d'o rio kävlinge. L'edificio en l'actualidat ye bien conservato y no ye vesitable.

## Galeria d'imáchens

Viderups slott, 2015-1.jpg
Viderups slott, 2015-4.jpg
Viderups slott, 2015-6.jpg


## Vinclos externos
Nombre popular d'un ser vivo

O **nombre popular**, **nombre vernaclo**, **coloquial**, **trivial** u **vulgar** d'un ser vivo ye o nombre que se le da a una especie entre una sociedat u comunidat humana concreta y que ye diferent de o nombre cientifico.

O nombre popular designa regularment a una especie, pero tamién puede estar chenerico y fer referencia a un concepto apreciable entre os miembros de la dita comunidat, carents muitas vegadas de conoiximientos cientificos, y basar-se en tretos que no sían cientificament aplicables a garra especie concreta, sino mas bien a tot un conchunto d'ellas. Por ixo, bellas vegadas as especies que reciben un mesmo nombre vulgar no corresponden sisquiera a un mesmo taxón cientifico.

Por unatro costau, un nombre popular puede estar d'aplicación a un grupo concreto d'eixemplars d'una especie, en función de caracters superficials como a suya edat (cadiello, caloyo, fraixenco, ranueco, etc.), sexo (mardano-ovella, buco-craba, verrano-latona, etc.), aparencia fisica (palomo, soro, tordo, muino, caracolero, alaigo, etc.)... criterios que tampoco no son aplicables a la clasificación y nomenclatura cientificas.

Dende a envista lingüistica, os nombres populars solen estar vulgarismos u a lo mas semi-cultismos ligaus a las leis foneticas de l'idioma en cuestión. As pocas vegadas que un nombre popular gosa estar d'orichen culta se tracta de nombres cientificos que s'ha adaptau y normalizau ta l'idioma, en partindo dende o conoiximiento cientifico y un etimo que ye por antonomasia en latín, como pasa con determinaus nombres de familias biolochicas d'organismos y os correspondients a atros taxons de categorías superiors.

## Se veiga tamién

*Nombre cientifico.
*Clasificación cientifica.
*Grupo polifiletico.
*Grupo parafiletico.
Tipo (desambigación)

A parola **tipo** (d'o latín <TYPUS, y ixe d'o griego *τύπος*, "týpos", «modelo») puede fer referencia a:

#Un modelo, eixemplar u especimen d'una cosa.
#O simbolo representativo d'una cosa.
#Un eixemplo caracteristico d'una especie, clase u colectivo.

## [[Teatro]]

#Un personache arquetipico que eixemplifica un caracter particular, repetiu en muitas obras. P. ex. l'avaro, o villano u o soldau enamorau.

## [[Biolochía]]

#Un modelo d'estructura y organización corporal que ye un caracter distinctivo d'un gran grupo monofiletico d'organismos, y que ye un d'os caracters diagnosticos d'os Filos y Divisions de Zoolochía y Botanica. Se veiga **[[Tipo organizativo]].
##L'anterior, anque se desaconsella por no estar exacto, bellas vegadas s'emplega como sinonimo de **Phylum** u **División**.
#O eixemplar u especimen conservau, siglau y localizable, que s'ha emplegau pa fer a descricpión formal d'una [[especie]] u [[Chenero (biolochía)|chenero]]. Se veiga **Tipo nomenclatural**.
##Si ye una especie que sirve como modelo pa la descripción de tot un chenero, se diz **especie tipo**.
##Si ye un chenero que sirve como modelo pa la descripción de toda una [[Familia (biolochía)|familia]], se diz **chenero tipo**.

== [[Economía]] ==

#Cantidat fixa u [[porcentache|porcentual]] que s'aplica a una base imponible y que determina la cuota tributaria. Se veiga **Tipo impositivo**.
#Cotización d'una [[divisa]] con a cual se define o numero de monedas d'unatra divisa que caldría entregar en un mercau de cambio pa obtener-ne una unidat. Se veiga **Tipo de cambio**.
#Retribución por permitir que s'utilice una cantidat determinada de [[Capital (economía)|capital]] entre un periodo de tiempo. Se veiga **Tipo d'interés**.

== [[Dreito]] ==

#En o dreito sancionador u penal, a definición que ofreix a [[Lei]] d'una conducta delictiva a efectos de que se le pueda aplicar a pena. Se veiga **Tipo (dreito)**.

== [[Imprenta]] ==

#Cadaguna d'as piezas d'a [[imprenta]] u por analochía, d'a [[maquina d'escribir]], a on ye grabada una letra u simbolo. Se veiga **Tipo (imprenta)**.
#Figrua principal que ye imprentada en una [[moneda]] u una efichie. Se veiga **Tipo (numismatica)**.

== [[Ferrocarril]] ==

#Limitación maxima de velocidat que tiene un [[vehiclo ferroviario]], bien por construcción u bien por as suyas caracteristicas de [[frenato ferroviario|frenau]], y por agregación d'os vehiclos en un [[tren]] a mas restrictiva d'entre toz os vehiclos presents en a composición, que s'aplicará a toda ixa composición. Se veiga **Tipo de Tren**.
##Si a limitación ye dada por as suyas caracteristicas d'inscripción en curva, se diz **Tipo de Tren especial'''.

## Referencias
Italiano central

L**'italiano central** (en italiano *italiano centrale* u *mediano*) ye un grupo de dialectos romances italo-dalmatas charraus en as rechions italianas de Lazio, Umbria, as Marcas centals, l'extremo sud de Toscana y una chicota parti d'os Abruzos.
As diferencias entre istos dialectos son chicotas. Son muit relacionaus con o toscano y toz son mutuament intelichibles entre éls, asinas como con l'italiano estándard

Os siguients dialectos fan parti de l'italiano central:
* Marquiano (parti central d'as Marcas)
* Dialectos d'Umbria (Umbria)
* Sabino (L'Aquila y Provincia de Rieti)
* Dialecto de Tuscia (Tuscia, norte d'o Lazio)
* Romanesco (Ciudat de Roma)
* Laziale centre-septentrional (Frosinone, Latina, Castelli Romani)
**giudaico-romaesco

## Referencias
Idioma emilián-romanyol

L**'emilián-romanyol** (*emiliân-rumagnōl* u *langua emiglièna-rumagnôla*) ye una luenga galoitalica. Os suyos dos dialectos, l'emilián y o romanyol, se parlan en as rechions de Emilia-Romanya, partis de Lombardía, as Marcas, Liguria y Toscana, todas ellas en o norte d'Italia, asinas como en a Republica de San Marino.

O numero de parlants en Emilia-Romanya s'estima en 3.500.000 alto u baixo (dato de 1987). En San Marino o 83% d'a población (20.100 habitants) charran o sanmarinés (dato de 1993), que ye un dialecto de l'emilián-romanyol. L'emilián-romanyol ye reconoixiu como luenga minoritaria d'Europa dende 1981 (Informe 4745 d'o Consello d'Europa). Tamién a UNESCO lo incluyó en o suyo *[[Libro Royo d'as Luengas Menazadas]]*, entre os idiomas que caleban de protección. L'autoridat de rechistro d'a norma ISO 639-3 l'ha asignau o codigo "EML".

En Italia tradicionalment se l'ha denominado "dialetto" (*dialecto*), terminolochía que puede resultar confusa difuera d'Italia ya que l'emilián-romanyol no ye una variant dialectal de l'italiano, sino una evolución paralela d'o latín. As variedaz d'emilián-romanyol tienen rasgos morfolochicos, sintacticos y lexicos diferenciaus d'o italiano, y de feito comparten un buen numero d'isoglosas con as luengas galorromanicas y occitano-romances que no son compartidas por as luenguas italianas centro-meridionals.

## Dialectos
Os dialectos de l'emilián-romanyol se dividen en dos componentes prencipals, cadagún d'os cuals incluye distintos subdialectos.

En emilián os subdialectos son:
* Emilián occidental
* Emilián central
* Emilián oriental
* Lunigiano
* Mantuano
* Sanmarinés
* Vogherese-Pavese
Y en romanyol existen:
* Romanyol d'o Norte
* Romanyol d'o Sud

## Lexico contimparau
A siguient tabla contimpara bels cambios foneticos, como a cayida de vocals finals y cualques palatalizacions en emilián-romanyol y atras variedaz galo-italianas:
:

### Contimparación lexica
Os numerals en diferents variedaz galo-italianas son:
:

O numerales '1', '2' y '3' distinguen entre formas de masculín y femenín.

## Referencias
Jonio (metro de Roma)

A gara de **Jonio** (en italiano, *stazione Jonio*) ye uno d'os cabos d'a linia B1 d'o Metro de Roma, y estió devantada o 21 d'abril de 2015 como una gara soterrania.

Se troba en o disctricto de Monte Sacro, en a confluyencia d'o *viale Jonio* con a *via Scarpanto*. A suya dentrada ye chunto a *Piazzale Jonio*.

## Servicios
A gara apresta os siguient servicios: 
*  Venda de billez automatica
*  Servicios publicos

## Intercambiador
*  Aturaderos d'autobús d'a empresa ATAC.

## Vinclos externos
Fountain Hills Observatory

L**'observatorio de Fountain Hills** ye un observatorio astronomico estausunidense (codigo 678 d'a Unión Astronomica Internacional), que se troba situato en a ciudat de Fountain Hills, (Arizona), establito en 1998 por l'astronomo aficionau Charles W. Juels ta o suyo uso personal. Iste observatorio estió pioner en a detección automatica de chicoz cuerpos en o sistema solar fendo medicions astrometricas con aplicacions informaticas.
Rotorua

**Rotorua** (pronunciau /roʊtəˈruːə, -toʊ-/, en maorí *Te Rotorua-nui-a-Kahumatamomoe*, literalment *"O segundo gran laco de Kahumatamomoe"*) ye una ciudat situada en o canto sud d'o laco d'o mesmo nombre, en a the rechión d'a Badía de Plenty en a Isla Norte de Nueva Zelanda. Ye capital d'o districto de Rotorua, una autoridat territorial que incluye a propia Rotorua y cuantas atras ciudaz vecinas. A mayoría d'o districto de Rotorua se troba en a rechión d'a Badía de Plenty, encara que una considerable parti d'o sud y una chicota parti de l'ueste son en a rechión de Waikato. Rotorua ye situada en o corazón d'a Isla Norte, a 60&nbsp;km a o sud de Tauranga, 80&nbsp;km a o norte de Taupo, 105&nbsp;km a l'este de Hamilton y 230&nbsp;km a o sud-este d'a ciudat mas gran d'o país, Auckland.

Rotorua tien una población permanent estimada en 57.800 habitadors, lo que fa que siga a 10a aria urbana mas gran d'o suyo país, y a segunda mas gran d'a Badía de Plenty dimpués de Tauranga. O districto de Rotorua District tiene una población total de 70.500 personas, d'as que 3.600 viven en a parti de Waikato.

Rotorua ye un important destín de turismo tanto nacional como internacional; estando a industria d'o turismo l'actividat mas important d'iste districto. Ye conoixida por a suya actividat cheotermal y os suyos guéisers – destacando o guéiser Pohutu en Whakarewarewa – asinas como as piscinas de bardo calient. Ista actividat termal tien o suyo orichen en a caldera de Rotorua, sobre a que s'asienta a localidat. En Rotorua ye a seu d'o Waiariki Institute of Technology.

Os lacos de Rotorua son un grupo de cuantos lacos en a redolada de Rotorua.

## Referencias
Conca d'Oro (metro de Roma)

A gara de **Conca d'Oro** ye una gara d'a linia B1 d'o Metro de Roma, y estió devantada o 13 de chunio de 2012 como una gara soterrania. Se troba baixo a piazza Conca d'Oro, en o districto de Monte Sacro y tien connexión con a gara de Val D'Ara.

## Servicios
A gara apresta os siguient servicios: 
*  Venda de billez.
*  Venda de billez automatica.
*  Servicios publicos.

## Intercambiador

*  Gara ferroviaria (Roma Val D'Ala).
*  Aturaderos d'autobús d'as interpresas ATAC.
*  Aturadero de taxis.

## Redolada

En a suya redolada están os siguient lugars:

* Monte Sacro.
* Aria urbanistica Conca d'Oro.
* Parco delle Valli.

## Vinclos externos
Iris x germanica

O **lidio azul** u **macusa** () ye una de planta bulbosa hibrida en o chenero *[[Iris (chenero)|Iris]]*, miembro d'a extensa familia d'as iridacias, clasificada en a subfamilia d'as iridoidias y tribu d'as iridias.

Ye un d'os miembros mas conoixius d'o chenero *Iris* y fue a especie tipo d'iste chenero en a suya primer descripción por Linneu en 1753, pero en l'actualidat diferents estudios han mostrau que no se tracta d'una verdadera especie, pus no existe ni ha existiu garra población silvestre d'a on dimanen os eixemplars actuals, y a botanica tiende a considerar-la un hibrido entre diferents especies bordes d*'Iris* d'Europa,  anque domesticau y amplament distribuiu por a mano de l'Hombre.

## Descripción

O lidio azul ye una iridacia de bulbo u con radiz tuberosa. As fuellas son basals (no i ha tallo), rectas u con una curva insignificant, que pueden fer mas de 40&nbsp;cm de largo. En produz entre 3 y 10 por bulbo. Tienen forma de fuella d'espada, con a nervadura paralela a las marguins, prou marcada, y color verde apagada, lustrosa.

As flors son muit caracteristicas. Brostan en una inflorescencia sobre tallo terminal, con bracteas en a base u no, pero despullau en l'ápiz.  Se'n ha descrito de dica 120&nbsp;cm d'alto, anque de regular en fa menos. As flors son trimeras, con tres sépals poco destacables que muitas vegadas se secan a-escape, y tres petalos grans, de color violeta u azulada, con a parte mas central blanca u con un bayo amariello, y se curvan ta dezaga cuan son desplegaus de tot. Pueden tener macas u piquetas violetas de color mas intensa que a resta.

A planta, muitas vegadas se propaga ella sola por multiplicación vechetativa, fendo radices adventicias que a boniquet pillan gruixor y desvienen rizomas y nuevos bulbos arredol d'a planta mai. Isto fa que tienda a creyar colonias individuals (clons cheneticos d'un solo individuo), o que baixo condicions favorables facilita la formación de bardizas mono-especificas sin guaire necesidat sisquiera de que intervienga l'Hombre.

Ixa facilidat de propagación, o feito d'estar autoctona d'Europa, en chunto con a suya resistencia (sobrevive sin dificultat en muitos tipos de climas) y as flors tan vistables que produz fan que haiga estau una planta ornamental muit apreciada: En a epoca de Carlo Magno, se'l menciona en os *[[Capitulare de villis vel curtis imperii]]* como flor de cautivo obligau en os chardins reyals. En a Peninsula Iberica, ha estau historicament una flor plantada con frecuencia en os cimenterios, y sobrevive cualques cheneracions sin a intervención humana.

## Se veiga tamién
* Lidio

## Notas


## Referencias

## Vinclos externos
Šiprage

**Šiprage** (en serbocroata, *Шипраге* en alfabeto cirilico) ye un lugar y establimiento de a Republica Serbia, en Bosnia y Herzegovina. Fa parte d'o municipio de Kotor Varoš, en a rechión de Banja Luka.

Se troba en a val d'o río Vrbanja, que esnaviesa cara ta o norte en a rechión, en as garras de o mont Vlašić (1943 mslm) y entre a carretera R440.

## Toponimo

O toponimo Šiprage dimana de o nombre d'una familia noble, os Šipraga. No se sabe si os Šipraga yeran naturals d'a redolada u si veniban d'un atro puesto y adquison os terrens y s'aposentón astí.
## Clima

## Población

## Historia
### Guerra de Bosnia

Entre a Guerra de Bosnia, de 1992 dica 1995, a numerosa población bosnia d'a val d'o Vrbanja fue desplazada por l'exercito serbio. A limpieza etnica afectó a toda la redolada de Kotor Varoš y tamién auguas t'abaixo, dillá de Banja Luka, y as casas y propiedaz d'os bosnios fuoron espaldadas, o que fizo desapareixer bels nuclios de población enters.

Šiprage ye una d'as entidaz que tornón a reconstruir-se cuan remató la guerra, gracias a o batallón BELUGA de a misión EUFOR/SFOR. En Šiprage ye la sola mesquita que se conservó en a redolada y, además, dimpués d'a Guerra se i construyió una ilesia de culto ortodoxo.

## Referencias


## Vinclos externos
Idioma maorí

O **maorí** (en maorí *te reo Māori* u simplament *Te Reo*) ye una luenga polinesia oriental charrada por os maorís, o pueblo indichena de Nueva Zelanda. Dende 1987, ha estau una d'as luengas oficials de Nueva Zelanda. Ye estreitament relacionau con o maorí d'as Islas Cook, tuamotuán y o tahitiano.

D'alcuerdo con una enquesta de 2001 sobre a salut de l'idioma maorí, o numero de fablants con una competencia muit fluyida en maorí yera d'alto u baixo un 9% d'a población maorí, u lo que ye o mesmo bels 29.000 adultos. Un censo nacional feito en 2006 diz que alto u baixo un 4% d'a población de Nueva Zelanda, u o 23.7% d'a población maorí, puet mantener una conversación en maorí sobre os suyos afers cutianos.

## Referencias

## Se veiga tamién
Jet Li

**Jet Li** (nombre artistico de **Li Lianjie**), naixiu de Pequín o 26 d'abril de 1963, ye un actor, guionista, productor cinematografico, cantaire y compositor chinés.

Ye conoixiu prencipalment por as suyas cintas d'artes marcials, en as que practica una mena de luita acrobatica con armas inusuals (escaleras de man, chaquetas, zapatos, etc) fendo mezclallo con escenas comicas. Ye activo en o cine dende 1982 (con nomás que ueito anyos d'edat) dica l'actualidat, en os que apareix en mas de 70 cintas. D'entre la suya filmografía como actor, pueden mencionar-se bellas cintas a on i ha treballau, como *[[Shàolín Xiǎozǐ]]* (1984, Chang Hsin-yen), *[[Wong Fei Hung]]* (1991, Tsui Hark), *[[Wong Fei-hung chi tit gai dau neung gung]]* (1993, Wong Jing), *[[Hak hap]]* (1996, Daniel Lee), *[[Romeo Must Die]]* (2000, Andrzej Bartkowiak), *[[Kiss of the Dragon]]* (2001, Chris Nahon), *[[The Mummy: Tomb of the Dragon Emperor]]* (2008, Rob Cohen), *[[The Expendables (cinta de 2010)|The Expendables]]* (2010, Sylvester Stallone), *[[Fēng Shén Bǎng]]* (2016, Koan Hui) u *[[Mulan (cinta de 2020)|Mulan]]* (2020, Niki Caro).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Jet Li.

## Vinclos externos

*  Pachina web oficial.
*  Jet Li en Internet Movie Database.
*  Jet Li en Allmovie.
Instituto d'o Patrimonio Cultural d'Espanya

L**'Instituto d'o Patrimonio Cultural d'Espanya** (en castellano y oficialment, *Instituto del Patrimonio Cultural de España*), dependient d'o Ministerio de Cultura y Esporte, ye a institución estatal adedicata a ra conservación y restauración d'os biens culturals que ye parti d'o patrimonio historico espanyol. Por ixo bi ha entre o suyo personal especialistas de diversas disciplinas: arquiteutos, arqueologos, etnografos, restauradors, fisicos, cheologos, quimicos, biologos, documentalistas, informaticos, fotografos, bibliotecarios, archivers y conservadors, entre altros.

A seu de l'Instituto d'o Patrimonio Cultural d'Espanya se troba en a carrera *Pintor El Greco*, numero 4, d'a ciudat de Madrit; chunto a ra Ciudat Universitaria y o Palacio d'a Moncloa.

## Vinclos externos

* Sitio web oficial d'o Instituto d'o Patrimonio Cultural d'Espanya  
* ''Facebook'' d'o Instituto d'o Patrimonio Cultural d'Espanya
* ''Twitter'' d'o Instituto d'o Patrimonio Cultural d'Espanya
* Catalogo d'a Biblioteca d'o IPCE
Isla d'o Norte

A **Isla d'o Norte** (en anglés *North Island*,  en maorí *Te Ika-a-Māui*) ye una d'as dos islas prencipals de Nueva Zelanda, deseparada d'a, una mica mas gran encara que muito menos poblada, Isla d'o Sud por l'estreito de Cook. La superficie d'a isla ye de 113.729&nbsp;km², fendo-la a 14ena isla mas gran d'o mundo. Tien una población de 3.596.200 habitants.

Doce arias metropolitanas (a metat d'ellas oficialment ciudaz) se troban en a Isla d'o Norte. De norte a sud son: Whangarei, Auckland, Hamilton, Tauranga, Rotorua, Gisborne, New Plymouth, Napier, Hastings, Whanganui, Palmerston North y Wellington, a capital, situada en l'extremo sud-ueste d'a isla. Arredol d'un 77% d'a población de Nueva Zelanda vive en a Isla d'o Norte.

## Referencias

## Se veiga tamién
Isla d'o Sud

A **Isla d'o Sud** (en anglés *South Island*,  en maorí *Te Waipounamu*) ye a mayor d'as dos islas de Nueva Zelanda, estando l'atra a mas chicota, encara que tamién mas poblada, Isla d'o Norte. Ye rodiada por o norte por o estreito de Cook, por l'ueste por a mar de Tasmania, y por o sud y l'este por l'Oceano Pacifico. A Isla d'o Sud tien una superficie de 150.437² y un clima templau.

Representa un 32% de superficie mas que a Isla d'o Norte, por ixo a vegadas se fa referencia a ella como "Nueva Zelanda continental" (en anglés *mainland*), mas que mas por os residents d'a Isla d'o Sud, encara que nomás un 23 d'os habitants d'o país, arredol de 4,7 millons, viven astí.

## Referencias
Te Taura Whiri i te Reo Māori

**Te Taura Whiri i te Reo Māori** (en anglés *Māori Language Commission*, literalment *Comisión d'a Luenga Maorí*) ye una entidat autonoma d'a corona de Nueva Zelanda establida baixo a Lei d'a luenga maorí de 1987 con as siguients funcions:
* Encetar, desembolicar, coordinar, revisar, aconsellar sobre y asistir en a implementación de politicas, procedimientos, midas y practicas designadas ta dar efecto a la declaración d'a sección 3 d'a Lei d'a luenga maorí que la define como luenga oficial de Nueva Zelanda.
* En cheneral a promoción de l'idioma maorí y en particular o suyo emplego como luenga viva y como un medio de comunicación cutiano.
* As funcions conferidas a la Comisión por as seccions de dita Lei que van dende a 15 dica a 20 en relación a la certificación de competencias en l'idioma maorí.
* Considerar y informar a o ministro sobre bel tema relacionau con l'idioma maorí sobre o que o ministro pudiera, de cabo ta cuan, demandar información.
* Cualsiquier atra función que pudiera estar transferida a la Comisión por atra lei.

## Vinclos externos
* Pachina oficial
* korero.maori.nz Pachina web interactiva sobre l'idioma maorí
* Te Puni Kōkiri Consello d'o Gubierno ta afers maorís.
* Texto d'a Lei d'a luenga maorí de 1987
Hei-tiki

Un ***hei-tiki*** ye una fegureta maorí con forma de feto humán u humanoide que por un regular nomás portan que as mullers, a modo de colgant, como un poderoso talismán machico de fertilidat. A machia d'un *hei-tiki* va puyando a mida que pasa d'una cheneración enta atra y, en especial, si ha perteneixiu a bella persona de prestichio.

Ta beluns, o *hei-tiki* sirve de protección contra os vengativos espritus d'os ninos naixius muertos, mientres que ta atros no ye so que una representación de Tiki, dios polinesio creyador d'a vida.

Os *hei-tikis* gosan estar tallaus en pounamu y son muit requiestos por coleccionistas occidentals. Actualment tamién se pueden realizar en ueso con incrustacions de *Haliotis Iris* en os uellos.

## Vinclos externos
*  Mas informacions sobre o ''hei tiki'' maorí.
Val volcanica de Waimangu

A **val volcanica de Waimangu** (en anglés *Waimangu Volcanic Rift Valley*) ye un sistema hidrotermal creyau o 10 de chunio de 1886 por a erupción volcanica d'o Mont Tarawera, en a Isla d'o Norte de Nueva Zelanda. A val incluye o laco Rotomahana, o puesto a on se trobaban d'antis mas as Terrazas rosas y blancas, asinas como a localización d'o guéiser Waimangu, que estió activo entre 1900 y 1904. L'aria s'ha tornau en un puesto cada vagada mas accesible a o turismo y contiene o laco d'a Sartaina, que ye a fuent termal mas gran d'o mundo, y o laco d'o Crater d'o Infierno con a suya caracteristica color azul palida, que ye a estructura de guéiser mas gran d'o mundo, encara que o propio guéiser no puet veyer-se en estar en o fundo d'o laco.

*Waimangu* significa 'augua negra' en maorí, a luenga indichena de Nueva Zelanda. Iste nombre viene de l'augua que saliba d'o guéiser Waimangu, que yera negra con bardo y piedras.

## Referencias

## External links

*  Pachina oficial d'a val volcanica de Waimangu
Eliud Kipchoge

**Eliud Kipchoge**, naixiu de Kapsisiywa en o districto de Nandi d'a Provincia del Valle del Rift en Kenya, o 5 de noviembre de 1984. Ye un corredor kenyata especializau en cursas de larga distancia con cuantas victorias aconseguidas mientres a suya vida atletica, entre as que cal destacar a suya victoria en o Campionato d'o Mundo d'Atletismo de París 2003 en a cursa de 5.000 metros lisos y as victorias en a maratón d'os Chuegos Olimpicos de Río de Janeiro 2016 que repitió cuatre anyos dimpués en Tokio 2020.

Tenió os récords d'o mundo, d'Africa y de Kenya de maratón dende 2018 dica 2023.

## Vinclos externos
* 
*  Perfil de Eliud Kipchuge en a pachina web de ''World Athletics''.
Conchuncions dischuntivas en francés

As **conchuncions dischuntivas en francés** son conchuncions coordinativas que se fan servir en esta luenga pa expresar alternativas. Son conchuncions que expresan alternativas *ou*, *ou bien*, *soit...soit* y *tantôt...tantôt*. Os manuals de gramatica francesa en parlan adintro d'a categoría "conchuncions de coordinación" chunto con as adversativas, as copulativas, as explicativas y as distributivas.

## Ou
*Ou* ye a mes frequent d'as conchuncions en a coordinación dischuntiva. Deriva d'o latín *AUT* y ye homofona d'a forma *u* d'o suyo cognato aragonés. Puede indicar tanto una dischunción inclusiva como una dischunción exclusiva.
**Vous *'ou** moi, nous ferons telle chose.'' (inclusiva)
*''Lui **ou** elle viendra avec moi.'' (exclusiva)
*''Il viendra **ou*' il ne viendra pas?* (exclusiva)

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
Conchuncions adversativas en francés

As **conchuncions adversativas en francés** son conchuncions coordinativas que se fan servir en esta luenga pa expresar oposición. Son parolas que expresan oposición a conchunción *mais* y as formas *au contraire*, *cependant*, *néanmoins*, *pourtant*, *toutefois* y *d'ailleurs*, que en realidat son adverbios de ligazón con función de conchunción coordinativa.

Os manuals de gramatica francesa parlan d'as conchuncions adversativas adintro d'a categoría "conchuncions de coordinación" chunto con as copulativas, as dischuntivas, as explicativas y as distributivas.

## Mais
*Mais* ye a mes frequent d'as conchuncions coordinación adversativa. Deriva d'o latín *MAGIS* a l'igual que l'aragonés *mas*/*mes*, que en aragonés actual no belsetán ya no fa de conchunción adversativa por a cheneración de *pero* < *PER HOC*.
**Elle n'est pas aussi jolie que sa sœur, *'mais** elle est plus spirituelle.''

A conchunción ''mais'' tiene tanto a función de ''pero'' como a función de ''sino'':
*''Ce n'est pas du blé **mais** du seigle''.
**''No ye [[trigo]] **sino*' [[Secale cereale|mestura]]*.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire y Odile Thiévenaz: *Grammaire progressive du français*. Clé International, 2002.
Conchuncions coordinativas causals en francés

As **conchuncions coordinativas causals en francés** son conchuncions coordinativas que se fan servir en esta luenga pa expresar una causa u motivo. A conchunción coordinativa *car* ye a mes frecuent en a coordinación causal. Tamién expresa causa *en effet*, que en realidat ye un adverbio de ligazón con función de conchunción coordinativa.

Os manuals de gramatica francesa parlan d'estas conchuncions adintro d'a categoría "conchuncions de coordinación" chunto con as adversativas, as copulativas, as dischuntivas, as conchuncions explicativas, y as distributivas. Manimenos tamién s'explica l'uso d'a conchunción *car* cuan s'explica a causa chunto con as conchuncions subordinativas que se troban en as oracions causals.

## Car
Esta conchunción ye común en francés y tamién en yera en aragonés medieval antes de desapareixer. En aragonés actual o suyo equivalent semantico ye *pos*/*pus*/*pues*.

A conchunción **car** permite indicar una ideya de causa entre dos elementos d'a mesma naturaleza y d'a mesma función y coordinar-los, a diferencia d'as conchuncions subordinativas causals. A conchunción coordinativa *car* ye contraria a la conchuncion coordinativa *donc*:
**Je prends mon pull-over, *'car** la météo a annoncé du froid.''
*''La météo a annoncé du froid, **donc*', je prends mon pull-over.*

## En effet
A conchunción composada u adverbio de ligazón *en effet* se posa en o encomenzamiento d'a frase.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.